Едгар Алън По
Енигма

Превод от английски: Теменуга Маринова, 2001

chitanka.info

Енигма[0]

„Ние рядко откриваме смисъл —

кАза Соломон дон Данс, — в сонета.

Ще Съзреш много бързо чертите,

когАто воала крие лицето.

Тъй пРозрачен той стои, додето

и стихА на Петрарка изчезва,

глупавА шега и безполезна,

споделеНа и така отнета“.

Сол наистиНа е прав. Наверно

и глупосттА — напълно очевидна,

с мехурчета Летящи дивно,

но оформящи сЮжета леко.

Непроницаем е И запечатан

този тук навеки С имената.

[0] Стихотворението е посветено на поетесата Сара Анна Люис и съдържа името й в акростих, като от първия стих се чете първата буква, от втория — втората, и т.н. — Б.пр. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.